HU
2023.5.15.
Az Európai Unió Hivatalos Lapja
C 173/7
A Bíróság (nyolcadik tanács) 2023.
március 23-i ítélete (a Conseil d’État [Franciaország] előzetes döntéshozatal iránti kérelme) – Syndicat Uniclima kontra Ministre de l'Intérieur (C-653/21. sz. ügy, (1) Syndicat Uniclima) (Előzetes döntéshozatal – Belső piac – A gépekre, a feszültség alatt álló elektromos berendezésekre és a nyomástartó berendezésekre vonatkozó nemzeti jogszabályok harmonizációja – 2006/42/EK irányelv – 2014/35/EU irányelv – 2014/68/EU irányelv – „CE-jelölés” – A nemzeti szabályozásban az ezen irányelvekben meghatározott alapvető biztonsági követelményeken túlmenő követelmények előírása – Feltételek – A nyilvánosság számára nyitva álló intézményekben a tűz- és pánikveszély elleni védelemre vonatkozó nemzeti szabályozás) (2023/C 173/08) Az eljárás nyelve: francia A kérdést előterjesztő bíróság Conseil d’État Az alapeljárás felei Felperes: Syndicat Uniclima Alperes: Ministre de l'Intérieur Rendelkező rész A nyomástartó berendezések forgalmazására vonatkozó tagállami jogszabályok harmonizációjáról szóló, 2014. május 15-i 2014/68/EU európai parlamenti és tanácsi irányelv 2. cikkének 31. pontjával és 5. cikke (1) bekezdésének első albekezdésével összefüggésben értelmezett 3. cikkének (2) bekezdését a következőképpen kell értelmezni: azzal ellentétes az olyan nemzeti szabályozás, amely a nyilvánosság számára nyitva álló intézményekben a személyek egészségének és biztonságának tűzveszélytől való védelme érdekében a gyúlékony hűtőközegeket használó nyomástartó berendezésekre és rendszerekre vonatkozóan az ilyen berendezések és rendszerek forgalmazásával vagy üzembe helyezésével kapcsolatban – annak ellenére, hogy rendelkeznek CE-jelöléssel – olyan követelményeket ír elő, amelyek nem szerepelnek az ezen irányelvben előírt alapvető biztonsági követelmények között.
(1)
HL C 37., 2022.1.24.
A Bíróság (tizedik tanács) 2023.
március 23-i ítélete (a Korkein hallinto-oikeus [Finnország] előzetes döntéshozatal iránti kérelme) – A Booky.fi Oy által indított eljárás (C-662/21. sz. ügy, (1) Booky.fi) (Előzetes döntéshozatal – EUMSZ 34.
és EUMSZ 36. cikk – Áruk szabad mozgása – Mennyiségi korlátozással azonos hatású intézkedés – Audiovizuális programfelvételek – Online értékesítés – A programok korhatár szerinti besorolását és megjelölését előíró tagállami szabályozás – A kiskorúak védelme – Más tagállamban már besorolt és megjelölt felvételek – Arányosság) (2023/C 173/09) Az eljárás nyelve: finn A kérdést előterjesztő bíróság Korkein hallinto-oikeus Az alapeljárás felei Felperes: Booky.fi Oy Az eljárásban részt vesz: Kansallinen audiovisuaalinen instituutti (KAVI)